Kuidas sai  Kaarepere mõisakupja poeg Hindrik Luts Posti Mardi väimeheks? Ta oli palganud end naabertallu Korvile (= Orvile) tööpoisiks. Siin tutvus ta Posti talu noorima tütre Leenaga (sünd. 1866), kellega ta 23. veebruaril 1886. a. Palamuse kirikus laulatati. Esialgu asus noorpaar Postile elama. Pärast Oskari sündi valmis talukrundi serval kirjaniku onu Mihkli majake, kuhu mahutati ka Hindrik Lutsu perekond.